Temeljem članka 48. stavka 4. Zakona o predškolskom odgoju i naobrazbi („Narodne novine“ broj: 10/97, 107/07, 94/13, 98/19, 57/22) i članka 32. stavka 1. podstavka 31. Statuta Grada Staroga Grada („Službeni Glasnik Grada Staroga Grada“ br. 12/09, 3/10, 4/13, 5/13, 6/18, 2/20), Gradsko vijeće Grada Staroga Grada na XIII. sjednici održanoj dana 22. prosinca 2022. godine, donijelo je

**O D L U K U**

**o mjerilima za utvrđivanje cijene usluga**

**Dječjeg vrtića ˝Sardelice˝**

**Članak 1.**

1. Ovom Odlukom o mjerilima za utvrđivanje cijene usluga Dječjeg vrtića „Sardelice“ (u daljnjem tekstu: Odluka) se utvrđuju mjerila za određivanje cijena usluga koje se pružaju u Dječjem vrtiću „Sardelice“ (u daljnjem tekstu: Dječji vrtić), a naplaćuju se od roditelja odnosno korisnika usluga.
2. Odredbe ove Odluke na odgovarajući način primjenjuju se i na skrbnike djece koja pohađaju Dječji vrtić.
3. Grad Stari Grad kao osnivač osigurava sredstva za rad Dječjeg vrtića.

**Članak 2.**

Dječji vrtić obavlja usluge predškolskog odgoja i obrazovanja te skrbi o djeci rane i predškolske dobi (u daljnjem tekstu: predškolski odgoj) ostvarivanjem sljedećih programa:

* redoviti program njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi (u daljnjem tekstu: redoviti program),
* predškolski program koji se izvodi u sklopu redovnog programa odgoja i obrazovanja djece predškolske dobi.

**Članak 3.**

1. Predškolski program se organizira u trajanju i prema rasporedu utvrđenom godišnjim planom i programom rada Dječjeg vrtića te se izvodi u sklopu redovnog programa odgoja i obrazovanja djece predškolske dobi.
2. Redovni programi ove Odluke se provode u trajanju i prema rasporedu utvrđenom godišnjim planom i programom rada Dječjeg vrtića.

**Članak 4.**

1. Sredstva za programe Dječjeg vrtića osiguravaju se:
   1. u proračunu Grada Staroga Grada
   2. iz sredstava proračuna Splitsko-dalmatinske županije
   3. sudjelovanjem roditelja u financiranju dijela ekonomske cijene programa
   4. sufinanciranjem iz Državnog proračuna za djecu rane i predškolske dobi:

* s poteškoćama u razvoju;
* pred polazak u školu;
* darovitu djecu;
* djecu nacionalnih manjina.

1. Roditelj-korisnik usluge je dužan sudjelovati u cijeni programa u koje je upisano njegovo dijete i ovisno o vrsti i trajanju programa, a na način utvrđen ovom odlukom.

**Članak 5.**

1. Program Dječjeg vrtića organizira se, u pravilu, za pet radnih dana u razdoblju od 1. rujna do 30. lipnja odnosno za šest radnih dana u razdoblju od 1. srpnja do 31. kolovoza, osim za dane Državnih blagdana i zadnji tjedan u mjesecu kolovozu radi redovnog održavanja objekta.
2. Za obavljanje usluga programa iz članka 2. ove Odluke, ekonomska cijena programa izračunava se na osnovi ukupnih godišnjih rashoda i procijenjenog prosječnog broja korisnika usluga programa Dječjeg vrtića za kalendarsku godinu.
3. Ukupni godišnji rashodi iz stavka 2. ovoga članka obuhvaćaju troškove smještaja djece utvrđene Državnim pedagoškim standardom predškolskog odgoja i naobrazbe i to:
4. Izdatke za zaposlenike:

* bruto plaće
* naknade i materijalna prava radnika

1. Prehranu djece;
2. Uvjete boravka djece:

* materijalne izdatke;
* energiju i komunalije;
* tekuće održavanje objekta i opreme;

1. Nabavu namještaja i opreme;
2. Nabavu sitnog inventara;

**Članak 6.**

1. Roditelj-korisnik usluga Dječjeg vrtića na početku pedagoške godine plaća upisninu u iznosu od 200,00 kn (26,54 €) jednokratno.
2. Iznimno od stavka 1. ovog članka, roditelj-korisnik usluga Dječjeg vrtića sa dvoje i više djece na početku pedagoške godine plaća upisninu u iznosu od 150,00 kn (19,91 €) jednokratno.

**Članak 7.**

1. Za usluge programa Dječjeg vrtića plaća se osnovna uplata uvećana za uvjete boravka ovisno o vrsti i trajanju programa.
2. Roditelj-korisnik usluga sudjeluje u cijeni usluga Dječjeg vrtića koja se sastoji od osnovne uplate u iznosu od 200,00 kuna (26,54 €) i uvećanja za uvjete boravka ovisno o vrsti i trajanju programa Dječjeg vrtića.
3. Roditelj-korisnik usluga sudjeluje u cijeni usluga ovisno o vrsti i trajanju programa vrtića, kako slijedi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni**  **broj** | **Vrsta programa** | **Osnovna uplata** | | **Uvjeti boravka** | | **Ukupno** | | **Usluga** |
| 1. | 5,5-satni vrtićki | 200,00 kn | 26,54 € | 138,00 kn | 18,31 € | **338,00 kn** | **44,86 €** | Marenda i užina |
| 2. | 5,5-satni jaslički | 200,00 kn | 26,54 € | 190,00 kn | 25,22 € | **390,00 kn** | **51,76 €** | Marenda i užina |
| 3. | 9,0-satni vrtićki | 200,00 kn | 26,54 € | 385,00 kn | 51,10 € | **585,00 kn** | **77,64 €** | Marenda, užina i ručak |
| 4. | 8,0-satni jaslički | 200,00 kn | 26,54 € | 450,00 kn | 59,72 € | **650,00 kn** | **86,27 €** | Marenda, užina i ručak |

**Članak 8.**

1. Roditelj – korisnik usluga Dječjeg vrtića čije dijete je izostalo u pohađanju programa Dječjeg vrtića u trajanju od mjesec dana, plaća osnovnu uplatu iz članka 7. stavka 2. ove Odluke.
2. Za dijete koje je izostalo više od dva tjedna kontinuirano odnosno 13 dana i više iznos uplate se smanjuje po danima izostanka do osnovno uplate koja ne može biti manja od 200,00 kn (26,54 €).

**Članak 9.**

1. Oslobađaju se sudjelovanja u cijeni Programa Dječjeg vrtića:

* djeca poginulih i nestalih hrvatskih branitelja i civilnih žrtava Domovinskog rata,
* djeca invalida Domovinskog rata sa 100%-tnim stupnjem invaliditeta, temeljem rješenja ovlaštene Komisije za utvrđivanje stupnja invaliditeta,
* djeca bez oba roditelja,
* djeca korisnika zajamčene minimalne naknade temeljem rješenja Centra za socijalnu skrb.

1. Pravo na umanjenje cijene usluga Dječjeg vrtića mogu osigurati roditelji-korisnici usluga sa više djece koja istovremeno pohađaju Dječji vrtić i to:

* za drugo dijete koje pohađa programe Dječjeg vrtića ostvaruje se popust od 20% od utvrđenog iznosa programa,
* za treće i više djece koje istovremeno pohađaju programe Dječjeg vrtića ostvaruje se popust od 50% od utvrđenog iznosa programa.

1. Troškovi pohađanja programa iz stavka 1. i 2. ovog članka do pune cijene programa podmiruju se iz Proračuna Grada Staroga Grada.

**Članak 10.**

O ispunjavanju uvjeta za oslobađanje odnosno smanjenje sudjelovanja roditelja- korisnika usluga u cijenama programa odlučuje Upravno vijeće Dječjeg vrtića na temelju pismenog zahtjeva roditelja.

**Članak 11.**

Dječji vrtić i roditelji – korisnici usluge sklapaju Ugovor o neposrednim pravima i obvezama u skladu s odredbama ove Odluke te općih akta Dječjeg vrtića.

**Članak 12.**

Roditelj – korisnik Programa Dječjeg vrtića dužan je svoj udio u cijeni usluga Dječjeg vrtića uplatiti na žiro račun Dječjeg vrtića, najkasnije do 20-tog slijedećeg mjeseca i o tome predočiti dokaz (preslik uplatnice) nadležnoj odgojiteljici.

**Članak 13.**

1. Danom stupanja na snagu ove Odluke prestaje važiti Odluka o mjerilima za utvrđivanje cijene usluga dječjeg vrtića („Službeni glasnik Grada Staroga Grada“ broj: 8/18).
2. Ova Odluka stupa na snagu osmog dana od dana objave u Službenom glasniku Grada Staroga Grada, a primjenjuje se od 1. siječnja 2023. godine.



REPUBLIKA HRVATSKA

SPLITSKO-DALMATINSKA ŽUPANIJA



GRAD STARI GRAD

***G r a d s k o v i j e ć e***

KLASA: 601-01/22-01/5 PREDSJEDNIK

URBROJ: 2181-10-01-22-3 GRADSKOG VIJEĆA

Stari Grad, 22. prosinca 2023. godine *Teo Bratanić*